צ'דוויק ארון בוזמן (באנגלית: Chadwick Aaron Boseman; 29 בנובמבר 1976 – 28 באוגוסט 2020) היה שחקן קולנוע וטלוויזיה אמריקאי. הוא נודע בעיקר בזכות גילומו של גיבור-העל &lt;a href="%D7%94%D7%A4%D7%A0%D7%AA%D7%A8%20%D7%94%D7%A9%D7%97%D7%95%D7%A8%20%28%D7%A7%D7%95%D7%9E%D7%99%D7%A7%D7%A1%29"&gt;הפנתר השחור/טצ'אלה&lt;/a&gt; בסרטי היקום הקולנועי של מארוול. הופעתו בתפקיד ראשי בסרט "הפנתר השחור" התקבלה בביקורות מהללות וזיכתה אותו בפרס גילדת שחקני המסך ובפרס NAACP Image. על תפקידו בסרט "הבלוז של מא רייני", זכה בוזמן לאחר מותו בפרס גלובוס הזהב לשחקן הטוב ביותר - סרט דרמה, ובמועמדות לפרס אוסקר לשחקן הטוב ביותר בטקס פרסי אוסקר ה-93.